stanford-oval/wikipedia huggingface dataset:
גן בוטני
גנים בוטניים בישראל

בשנת 2006 התקבל בכנסת "חוק הגנים הבוטניים בישראל", המגדיר "גן בוטני מוכר" כ"גן הנטוע צמחים שונים לפי שיטה מדעית, למטרה מחקרית, מדעית או חינוכית". מועצת הגנים הבוטניים היא הגוף הישראלי הפועל לעידוד הכרת הגנים הבוטניים הפעילים בישראל על ידי המדינה.
בישראל ישנם כיום כ-10 גנים בוטניים מוכרזים, חלקם קשורים למוסדות האקדמיים:
הגנים הבוטניים האוניברסיטאיים בירושלים:
הגן הבוטני האוניברסיטאי בהר הצופים, ירושלים. שנת הקמה: 1931.
הגן הבוטני האוניברסיטאי בגבעת רם, ירושלים. שנת הקמה: 1954.
הגן הבוטני במקווה ישראל. שנת הקמה: 1929.
חוות הנוי עמק חפר, עמק חפר. שנת הקמה: 1949.
הגן הבוטני במכללת אורנים. שנת הקמה: 1957.
נקודה ירוקה – הגן הבוטני בקיבוץ ניר עוז. שנת הקמה: 1960.
הגן הבוטני בנאות קדומים. שנת הקמה: 1968.
הגנים הבוטניים של אוניברסיטת תל אביב. שנת הקמה: 1973.
גן וואהל לוורדים ("גן הוורדים"), ירושלים. שנת הקמה: 1981.
הגן האקולוגי בטכניון, חיפה. שנת הקמה: 1982.
גנים בוטניים נוספים שאינם מוכרים (חלקם מועמדים להכרה):
גני הטבע בשכונת אבו כביר בתל אביב
גבעת תום ותומר באזור קיבוץ נגבה
גן ארץ ישראל בקיבוץ נתיב הל"ה
הגן הבוטני בארסוף קדם
הגן הבוטני באילת
הגן הבוטני בקיבוץ עין גדי
האחו הפורח בבאר יעקב
ראו גם

בוטניקה
גינון
הגן הבוטני הלאומי
הגן הבוטני בפדובה
גן חיות
ארבורטום
הערות שוליים

↑  גנים בוטניים בישראל, אתר משרד החקלאות
| --- | --- |
בקרת זהויות :  NLI: 987007283826405171  BnF: cb11933871x (data)  GND: 4146403-5  HDS: 007794  LCCN: sh85015963  NARA: 10640195  NDL: 00572139  NKC: ph114190
סירת הצלה (סרט)

| --- | --- |

כרזת הסרט
 מבוסס על:  Lifeboat 
 בימוי:  אלפרד היצ'קוק 
 הופק בידי:  קנת מקגואן 
 תסריט:  ג'ון סטיינבק   ג'ו סורלינג   בן הכט   עלמה רוויל
 עריכה:  דורותי ספנסר 
 שחקנים ראשיים:  טלולה בנקהאד   יום קרונין   ג'ון הודייק
 מוזיקה:  הוגו פרידהופר   דייוויד ראקסין
 צילום:  גלן מק'וויליאם   ארתור צ'ארלס מילר
 מדינה:  ארצות הברית 
 חברת הפקה:  פוקס המאה ה-20 
 חברה מפיצה:  פוקס המאה ה-20
 שיטת הפצה:  וידאו על פי דרישה 
 הקרנת בכורה:  11 בינואר 1944
 משך הקרנה:  96 דק' 
 שפת הסרט:  אנגלית   גרמנית
 סוגה:  סרט דרמה, סרט מלחמה 
 מקום התרחשות:  האוקיינוס האטלנטי 
 תקציב:  1.59 מיליון דולר
 הכנסות באתר מוג'ו:   lifeboat
 פרסים:  3 מועמדויות לפרס אוסקר
 דף הסרט ב־IMDb
 
סירת הצלה (באנגלית: Lifeboat) הוא סרט מלחמה-הישרדות בבימויו של אלפרד היצ'קוק. תסריט הסרט נכתב על ידי ג'ון סטיינבק. בסרט משחקים יום קרונין, מרי אנדרסון, טלולה בנקהאד, ויליאם בנדיקס, ולטר סלזק, ג'ון הודייק, הנרי הול, האט'ר אנג'ל וקנדה לי.
הסרט צולם כולו בסירת הצלה והוא הפך לראשון בסדרת סרטיו של היצ'קוק עם לוקיישנים מוגבלים כמו "החבל" (1948), "אליבי" ו"חלון אחורי" (שניהם מ-1954). הסרט היה מועמד לשלושה פרסי אוסקר; הבמאי הטוב ביותר, הסיפור המקורי הטוב ביותר והצילום הטוב ביותר.
עלילה ופרשנות

הסרט מגולל את סיפורם של תשעה ניצולי ספינה טובעת הנקלעים לסירת הצלה אחת. סטנלי "ספארקס" גארט (יום קרונין) הוא מלח מהספינה הטובעת הנתפס כמנהיג הטבעי של החבורה. אליס מקנזי (מרי אנדרסון) היא אחות צבאית השמחה על טביעתה של הספינה עקב חוסר רצונה להגיע ליעד. קונסטנס "קוני" פורטר (טלולה בנקהאד) היא עיתונאית צינית המדברת גרמנית שוטפת. גאס סמית' (ויליאם בנדיקס) הוא מלח מהספינה הטובעת הנפצע קשות ברגלו. וילי (ולטר סלזק) הוא הקפטן של הצוללת הגרמנית שהטביעה את הספינה. ג'ון קובאק (ג'ון הודייק) הוא מלח מהספינה בעל נטיות קומוניסטיות שמגלה סובלנות מעטה כלפי וילי (המגלם את הנאצים) וקוני (המגלמת את הקפיטלסטים). צ'ארלס די. "ריט" ריטנהאוס (הנרי הול) הוא אדם עשיר שמנהל מפעלים רבים. גברת היגינס (האט'ר אנג'ל) היא אישה שאיבדה את תינוקה במהלך ההפצצה ונטרפה עליה דעתה. ג'ורג' "ג'ו" ספנסר (קנדה לי) הוא מלח אפרו אמריקאי מהספינה הטובעת המנסה להתחמק ממגע עם שאר החבורה.
הסרט עוסק בקונפליקטים כמו האם לסמוך על האויב בשעת צרה משותפת, מאבק מעמדי בין השכבות העליונות (המגולמות על ידי קוני וריט) לבין השכבות הנמוכות (המגולמות על ידי קובאק, גארט, סמית' וג'ו), שוויון לכלל בני האדם ונטילת חיי אדם בחברה דמוקרטית.
צוות שחקנים

יום קרונין - סטנלי "ספארקס" גארט
מרי אנדרסון - אליס מקנזי
טלולה בנקהאד - קונסטנס "קוני" פורטר
ויליאם בנדיקס - גאס סמית'
ולטר סלזק - וילי
ג'ון הודייק - ג'ון קובאק
הנרי הול - צ'ארלס די. "ריט" ריטנהאוס
האט'ר אנג'ל - גברת היגינס
קנדה לי - ג'ורג' "ג'ו" ספנסר
ויליאם יטר ג'וניור - המלח הגרמני
צוות שחקנים > הופעת הקמע של אלפרד היצ'קוק

כמו במרבית מסרטיו אלפרד היצ'קוק הופיע בהופעת קמע בסרט. בראיון שהעניק לפרנסואה טריפו הוא ציין שהופעת קמע זו הייתה קשה לביצוע עקב הלוקיישן הבודד שבו צולם הסרט. היצ'קוק רצה להופיע בתור גופה צפה לאחר שהאונייה נטרפה, אך לבסוף הוא הופיע בדקה העשרים וארבע על גבי עיתון במודעה לתרופת הרזייה פיקטיבית הנקראת "Reduco" שבה הוא נראה לפני ואחרי דיאטה. בסרט "החבל" (1948) היצ'קוק השתמש ב-"Reduco" שנית בתור פרסומת על גבי שלט ניאון מחוץ לבניין.
הפקה

כשאלפרד היצ'קוק הגה את הרעיון לסרט הוא פנה לסופרים ארצ'יבלד ג'וזף קרונין, ג'יימס הילטון וארנסט המינגוויי שיסייעו לו לכתוב את תסריט הסרט. לבסוף ג'ון סטיינבק עזר לו לכתוב את התסריט. התסריט עבר שינויים רבים על ידי בן הכט, עלמה רוויל ואחרים.
צוות השחקנים במקור היה אמור להיות כולו מורכב מגברים. קנדה לי היה הראשון שלוהק לסרט. טלולה בנקהאד שלא הופיעה בסרט משנת 1932 למעט הופעות קמע קיבלה משכורת של 75,000 דולר על השתתפותה בסרט.
צילומי הסרט עברו עיכובים רבים עקב מחלתם של חלק מצוות השחקנים וההפקה של הסרט; ויליאם בנדיקס החליף את מרפי אלפר בתור הדמות גאס סמית' לאחר שהאחרון חלה כשבועיים לפני התחלת צילומי הסרט. גלן מק'וויליאם החליף את ארתור צ'ארלס מילר בצילום הסרט. השחקנים טלולה בנקהאד, יום קרונין ומרי אנדרסון חלו במהלך צילומי הסרט.
פרסים ומועמדויות

מועמדות לפרס אוסקר לבמאי הטוב ביותר (אלפרד היצ'קוק)
מועמדות לפרס אוסקר לסיפור המקורי הטוב ביותר (ג'ון סטיינבק)
מועמדות לפרס אוסקר לצילום הטוב ביותר (גלן מק'וויליאם)
זכייה בפרס חוג מבקרי הקולנוע של ניו יורק לשחקנית הטובה ביותר (טלולה בנקהאד)
זכייה בפרס מבקרי הקולנוע האמריקאיים לאחד מעשרת הסרטים הטובים ביותר לשנת 1944
הנרי גולדינג

| --- | --- |

גולדינג, 2017
 לידה:  5 בפברואר 1987 (בן 37) סראוואק, מלזיה 
 מדינה:  הממלכה המאוחדת 
 תקופת הפעילות:  מ-2009 
 מקום לימודים:  The Warwick School 
 בן או בת זוג:  Liv Lo (2016–?) 
 מספר צאצאים:  1
 פרסים והוקרה:  Asia's Most Influential Malaysia (2021) 
 פרופיל ב-IMDb
 
הנרי יואן גולדינג (באנגלית: Henry Ewan Golding; נולד ב-5 בפברואר 1987) הוא שחקן קולנוע וטלוויזיה, דוגמן ומגיש טלוויזיה בריטי-מלזי המגיש את התוכנית "The Travel Show" ברשת BBC מאז 2014.
ראשית חייו

גולדינג נולד בסראוואק, באי בורנאו במזרח מלזיה. אמו, מרגרט ליקאן גולדינג, היא מלזית ילידית מבורנאו, ואביו, קלייב גולדינג, הוא אנגלי. המשפחה התגוררה כמעט חמש שנים בטרנגנו, בחוף המזרחי של חצי האי המלאי לפני שעברה לסארי, אנגליה, כשהנרי היה בן שמונה. שם הוא למד בבית הספר "וורוויק", בעיירה רדהיל. הוא עבר לקואלה לומפור כשהיה בן 21 כדי לשחק בסרטים לאחר שעבד במספרה ברחוב סלואן בלונדון במשך כמה שנים.
קריירה

במרץ 2017, פורסם כי גולדינג ישתתף בסרט "עשיר בהפתעה" לצד קונסטנס וו. לראשונה הוא הובא לידיעת הבמאי ג'ון מ. צ'ו על ידי רואת החשבון ליסה-קים לינג קואן, וקסמו ואישיותו של גולדינג זיכו אותו במהירות בתפקיד המשחק הראשון שלו. הסרט "עשיר בהפתעה" שוחרר לצפייה בארצות הברית ובקנדה ב-15 באוגוסט 2018 על ידי אולפני האחים וורנר. וזכה לשבחי הביקורת. כעבור חודש הופיע גולדינג במותחן של פול פייג "בקשה מסתורית", בכיכובם של בלייק לייבלי ואנה קנדריק. הוא גילם את שון, בעלה של הדמות שמגלמת לייבלי. בעקבות הצלחתו של הסרט של "עשיר בהפתעה" ובמידה פחותה, לוהק גולדינג מול אמיליה קלארק לתפקיד בקומדיה הרומנטית "חיים שלי", בבימויו של פייג' (שיתוף הפעולה השני שלהם). הצילומים החלו ב-26 בנובמבר 2018 ונמשכו עד פברואר 2019. הסרט יצא לאקרנים ב-8 בנובמבר 2019.
בשנת 2019, גולדינג כיכב בסרט "Monson", סרטו של הונג קאו, כקיט, אדם שנוסע מלונדון לארץ הולדתו וייטנאם כדי לפזר את אפר הוריו. בנוסף, גולדינג כיכב לצד מתיו מקונוהיי, יו גרנט ומישל דוקרי בסרט "הג'נטלמנים", סרט פשע משנת 2019 בבימויו של גאי ריצ'י.
באוגוסט 2019 פורסם כי גולדינג ישחק בתפקיד הראשי בסרט גיבור העל "ג'י איי ג'ו: עיני נחש", שצפוי להיות מוקרן בשנת 2021. הצילומים של "ג'י איי ג'ו: עיני נחש" החלו באוקטובר 2019 בוונקובר ובפברואר 2020 בטוקיו. הסרט יצא לאקרנים ב-22 ביולי 2021 ברחבי ארצות הברית.
בשנת 2022 שיחק בסרט השפעה לצד דקוטה ג'ונסון. על משחקו בסרט קיבל גולדינג ביקורות מצוינות.
קריירה > פרויקטים עתידיים

ב-29 באפריל 2019 דיווחה רשת CNBC כי גולדינג אמור לשחזר את תפקידו כניק יאנג בסרט המשך ל"עשיר בהפתעה". צילומי הסרט נערכו בשנת 2020 ונמצאים כעת בהפקה מוקדמת.
חיים אישיים

גולדינג פגש את ליב לו, מגישת טלוויזיה ומדריכת יוגה טאיוואנית, בראש השנה האזרחית 2011. הם התארסו בשנת 2015 ונישאו בסראוואק שבמלזיה באוגוסט 2016. בנובמבר 2020, בני הזוג הודיעו כי לו בהריון עם ילדם הראשון. בתם, נולדה ב-31 במרץ 2021.
לפני נישואיו השלים גולדינג את "הבג'לאי" שלו - טקס המעבר של מילדות לגבריות - במדבר בורניאו, וצילם את החוויה במשך חודשיים (ונשא את ציוד המצלמה בעצמו) לתוכנית הטלוויזיה "הישרדות בורניאו" בערוץ דיסקברי אסיה. המסע שלו הסתיים בכך שקיבל קעקוע מסורתי של "בג'לאי" שנעשה ביד על ידי ארנסטו קלום מקעקע בורנהוהדאנטרים בקוצ'ינג, סראוואק, מלזיה. הקעקוע בירכו הימנית הוא עץ תאנה העוטף עצים אחרים ולובש את צורתם כדי להפוך לעץ עצמו.
כאשר התראיין למישל מאנליס מהניו זילנד הראלד אמר גולדינג על שם משפחתו, "גולדינג הוא באמת  שם יהודי כל כך, לא? סבי בזמן המלחמה היה בלונדון וכפי שהסיפור הולך, ייתכן שהוא אומץ על ידי משפחה יהודית בשם זה. מתוך כבוד הוא קיבל את שמם והוא עבר במשפחתי."
פילמוגרפיה > סרטים

| שנה | סרט | תפקיד | הערות |
| --- | --- | --- | --- |
| 2009 | Pisau Cukur | איסקנדר טאן סרי מוראד |  |
| 2018 | עשיר בהפתעה | ניק יאנג |  |
| 2018 | בקשה מסתורית | שון טאונסנד |  |
| 2019 | Monsoon | קיט |  |
| 2019 | חיים שלי | טום ובסטר |  |
| 2019 | הג'נטלמנים | "עין יבשה" |  |
| 2021 | ג'י איי ג'ו: עיני נחש | עיני נחש |  |
| 2022 | השפעה | מר וויליאם אליוט |  |
| 2023 | מועדון המתנקשים | מורגן גיינס |  |
| 2024 | The Tiger's Apprentice | מר הו | דיבוב |
| 2024 | בעיירה קטנה בדקוטה הצפונית (אנ') | ואנס דרואיד |  |
| 2024 | היחידה ללוחמה לא ג'נטלמנית |  |  |
| 2024 | Daniela Forever | ניקולס |  |
| 2025 | Another Simple Favor (אנ') | שון טאונסנד |  |
| יפורסם בהמשך | משמר האלמוות 2 |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2007–2010 | The 8TV Quickie | מנחה | תוכנית בידור יומית שודר בערוץ 8TV |
| 2008 | Goda | האריז |  |
| 2010–2012 | Football Crazy | מנחה | תוכנית ספורט שבועית שודר בערוץ ESPN |
| 2012 | Welcome to the Railworld Malaysia | מנחה | שודר בערוץ 8TV |
| 2014–הווה | The Travel Show | מנחה | תוכנית טיולים; מנחה שותףמשודר בערוץ BBC World News |
| 2015 | Welcome to the Railworld Japa | מנחה | שודר בערוץ 8TV  |
| 2017 | Surviving Borneo | מנחה | שודר בערוץ דיסקברי אסיה |
| 2025 | תשעה זרים מושלמים | פיטר | תפקיד מרכזי בעונה השנייה |
שמואל אלכסנדר אונסדורפר

| --- | --- |

הרב שמואל אלכסנדר אונסדורפר בצד שמאל מחזיק ספר תורה ולידו השפע חיים מצאנז
 לידה:  13 יוני 1920 סיוון ה'תר"פ ברטיסלאבה, הונגריה
 פטירה:  1 באפריל 2002 (בגיל 81) י"ט בניסן ה'תשס"ב בית החולים לניאדו
 כינוי:  השפתי שמואל
 מקום קבורה:  בית עלמין שיכון וותיקים בנתניה
 תאריך עלייה:  ט"ו בחשוון ה'תשמ"ו
 מדינה:  סלובקיה, ישראל
 השכלה:  ישיבת פרשבורג, ישיבת נייטרא, ישיבת מנצ'סטר
 מקום מגורים:  פתח תקווה, לונדון, מונטריאול, בורו פארק
 השתייכות:  אגודת ישראל
 רבותיו:  הרב שלמה זלמן אונסדורפר (אביו)  הרב עקיבא סופר  הרב חיים מיכאל דב ויסמנדל  הרב אהרן רוקח
 חיבוריו:  שפתי שמואל
 בת זוג:  מרים (סיגל)
 אב:  הרב שלמה זלמן
 אם:  שבע שטרן
 חתנים:  הרב צבי אלימלך הלברשטאם
 
 חתימה:  
שְׁמוּאֵל אָלֶכְּסַנְדֶּר אוּנְסְדוֹרְפֶר ‏האזנהקובץ:Shmuel Alexander Unsdorfe.wav‏Ⓘ‏ (ביידיש: אונסדארפער, סיוון ה'תר"פ, 13 יוני 1920 – י"ט בניסן ה'תשס"ב, 1 באפריל 2002) היה רב חסידי, וראש ישיבה. כיהן כרב קהילות בלונדון, מונטריאול ופתח תקווה. חותנו של רבי צבי אלימלך הלברשטאם האדמו"ר מצאנז.
ביוגרפיה > ראשית חייו

נולד בסיון ה'תר"פ (1920) בפרשבורג לשלמה זלמן ולשבע שטרן. אביו, היה מאנשי החברה קדישא ורב קהל מבקשי תורה. הוריו נספו בשואה במחנה ההשמדה אושוויץ.
למד בישיבת נייטרא אצל הרב עקיבא סופר רב העיר פרשבורג. בתקופת לימודיו בישיבה למד בחברותא עם הרב שמואל וואזנר. לאחר מכן למד במשך ארבע שנים בישיבתו של הרב שמואל דוד אונגר בנייטרא, שם שמע שיעורים מפי חתנו, הרב מיכאל דב וייסמנדל, ולאחר מכן נסע לבעלזא, ללמוד מפיו של הרב אהרן רוקח. ביקר גם אצל רבי יצחק ישעיה הלברשטאם.
בשנת ה'תרצ"ט (1939), עם פרוץ מלחמת העולם השנייה, נפרד מהוריו שנרצחו לאחר מכן בשואה, ונסע בהוראת אביו לאנגליה. הוא הצליח להיכנס לאנגליה על אף היותו פליט, הודות לראש ישיבת מנצ'סטר - הרב משה יצחק סגל שלקח עליו חסות והבטיח שידאג לו לכל צרכיו.
בתקופת לימודיו בישיבת מנצ'סטר מסר שיעורי תורה בגמרא, בהלכה ובאגדה, והתפרסם כדרשן. למד חסידות עם מספר חסידים מהישיבה, ביניהם חסידי חב"ד. הוא אף התכתב עם האדמו"ר מחב"ד, רבי יוסף יצחק שניאורסון. הוסמך לרבנות על ידי הרב יוסף, אב"ד סנדרלנד, בנו של הרב דוד מנחם מאניש באב"ד, לאחר שנבחן במשך שישה שבועות. למד גם אצל הרב משולם יששכר אשכנזי והתגורר כפליט אצל הרב שלום מוסקוביץ'.
בתמוז ה'תש"ב (1942) התחתן עם מרים, בתו של הרב יוסף דוב בלייך סיגל, צאצא של הרב יוסף משה שפירא, בעל "ברית אברם" מזלאזיץ, מתלמידיו של המגיד מזלוטשוב. החתונה הייתה בלונדון. את החופה ערך הרב שלום משאץ. לאחר נישואיו התגורר בלונדון בסמוך לרב שלום משאץ, עמו למד בחברותא בקביעות, והתמנה לר"מ בישיבת מנצ'סטר.
ביוגרפיה > כהונתו כר"מ בלונדון

עם הגיעו ללונדון, החל לכהן כר"מ בישיבתו של הרב חיים יצחק וינגרטן, אב"ד ליעז'ש. עסק גם בסיוע וקירוב של בחורים צעירים, פליטים ויתומים, ודאג לצרכיהם. הוא פעל לאיתור פליטים יהודים יתומים ששהו במוסדות של לא-יהודים, במטרה להשיבם ליהדות. הישיבה עברה אחרי שנה מהגעתו ללונדון לעיר הסמוכה סטיינס.
ביוגרפיה > כהונתו במונטריאול

בסוף שנת ה'תש"ט (1949), התמנה על ידי רבי יקותיאל יהודה הלברשטאם, לראש ישיבת "מתיבתא ראשית חכמה" במונטריאול, קנדה.
פעל לשלב בתלמודי התורה של הקהילה ילדים מבתים מודרניים, שאינם משתייכים לחוגים חסידיים, על פי הוראת רבי אהרן רוקח מבעלזא..
בישיבה מסר שיעורי עיון לתלמידים שהתבססה על ביאור הפשט בסוגיא ומשם העמקה לדברי הגמרא. הוא פתח בפשט הגמרא ופירוש רש"י, והתקדם דרך מחלוקות רש"י ותוספות עד לחידושים עמוקים, תוך הקפדה על בהירות ונגישות לכל התלמידים. לאחר מכן מסר שיעור בהלכה בשולחן ערוך אורח חיים, בשילוב דברי חיזוק וסיפורי צדיקים הקשורים לנושא. בליל שבת מסר שיעור בפירוש רש"י על פרשת השבוע ובחן את התלמידים על החומר..
במקביל, הוא מסר שיעורים קבועים לקהילה בגמרא, הלכה ואגדה, וכן שיעור גפ"ת בעיון פעמיים בשבוע,. בליל שבת לימד חומש עם פירוש רש"י, ובשבת בבוקר, לפני התפילה, מסר שיעור במסכת שבת. בשבת אחר הצהריים מסר שיעור בהלכות שבת בשולחן ערוך עם פירוש ה"מגן אברהם".
נהג להשתתף בכל שמחת נישואין בעיר. נודע כמכניס אורחים, ויהודים זרים אף לנו בביתו לעיתים קרובות..
הרב יואל טייטלבוים מסאטמר העריכו והפנה בחורים ללמוד בישיבתו.
ביוגרפיה > עלייתו לארץ ישראל וכהונתו בפתח תקווה

בשנת ה'תשמ"ו (1985) עלה לארץ ישראל והתיישב בפתח תקווה, שם כיהן כרב קהל "דברי חיים מצאנז". בית המדרש שבו התפלל, מסר שיעורים ופעל גם ככולל אברכים, קיים עד היום, ובנו, הרב שלמה זלמן, מכהן בו כרב.
מסר בכולל שיעורים בגמרא ובמשניות. בשבת מסר שיעור בפרשת השבוע.
בדק את העירוב שהוקם בפתח תקווה וסבר כי אינו מהודר ואינו מקובל על כל הדעות בהלכה. הוא פנה לרבנים ולגורמים בעירייה בבקשה לטפל בנושא.
פעל לקירוב יהודים שאינם שומרי תורה ומצוות, הניח להם תפילין ודיבר על ליבם במטרה לקרבם ליהדות ולהחזירם בתשובה. הוא נהג לנחם אבלים בבתי אבלים בעיר, גם כאלו שלא הכיר אישית ושלא שמרו תורה ומצוות, ובכך הביא כבוד למשפחות הנפטרים וקידם את קירובם ליהדות.
בסמוך לבית מדרשו הייתה חנות לבגדי הלבשה תחתונה לנשים, שהציגה את סחורתה בבובות בחלון הראווה. הוא פנה לבעל החנות בבקשה להסיר את הבגדים, ובעל החנות הסכים לכך בתמורה לרכישת כל הסחורה המוצגת. הוא נענה לבקשה ורכש את הסחורה.
לאחר פטירת הרב יצחק פלקסר, פנו אליו אדמו"רי מועצת גדולי התורה של אגודת ישראל והציעו לו לכהן כראב"ד בבד"צ אגודת ישראל ולהצטרף למועצת גדולי התורה,[דרוש מקור] אך הוא סירב.
נפטר בי"ח בניסן ה'תשס"ב (31 במרץ 2002), בגיל שמונים ואחת, לאחר שאושפז בבית החולים לניאדו בקריית צאנז בנתניה עקב דלקת ריאות חריפה. הלווייתו התקיימה בליל י"ט בניסן (1 באפריל 2002) בנתניה ובפתח תקווה, והשתתפו בה אלפי אנשים, ובהם אדמו"רים ורבנים בולטים. דברי הספד נשאו הרב צבי אלימלך הלברשטאם והרב אלחנן היילפרין. הרב אברהם אלטר פולק, הרב ברוך שמעון סלומון, הרב יצחק אריה לייבוש הלפרין ובני משפחה נוספים.. נקבר בסמוך לרבו בעל ה"שפע חיים" מצאנז קלויזנבורג.
אשתו, הרבנית מרים, נפטרה בו' באייר ה'תשע"א (10 במאי 2011) ונקברה לצדו.
הנהגותיו

נהג בכמה הנהגות ייחודיות. הקפיד על שינה בסוכה, גם בתנאי מזג אוויר קשים. במונטריאול, למרות הקור העז, ישן בסוכה. מסר שיעור קבוע במשניות לאחר תפילת שחרית. בסיום כל מסכת, נהג לרשום על גבי המסכת את תאריך הסיום, וכן רשם זאת על לוח מיוחד. נהג לסיים את כל ספר תהילים מדי שבת בזמן אשמורות הבוקר (לפני עלות השחר). התפלל מדי יום שחרית בנץ החמה בבית הכנסת הגדול, כולל בשבתות, חגים וימים נוראים. לאחר מכן, היה הולך לבית מדרשו "דברי חיים צאנז" לקריאת התורה ותפילת מוסף בשבת.
חיים אישיים

נישא למרים (לבית סיגל), בתם היחידה של הרב יוסף דוב וליבא סיגל. להם חמישה בנים ושש בנות:
הרב יוסף דוב – רב בית המדרש "מתיבתא ראשית חכמה" במונטריאול, קנדה.
הרב שלמה זלמן – האדמו"ר מזלאזיץ ורב קהל "דברי חיים מצאנז" בפתח תקווה. חתן הרב אהרן צבי וייצנר, האדמו"ר מפשמישל בארצות הברית.
הרב יעקב אליהו – ראש ישיבת וקהילת "מתיבתא ראשית חכמה" במונטריאול. נשוי להענא זיסל, בתו של הרב יקותיאל יהודה מייזליש, רב העיירה סי גייט בניו יורק.
הרב מאיר מרדכי אריה – רב קהל 'אמרי יהודה' בבורו פארק.
הרב ישראל – ר"מ בישיבת פיסעיק בויליאמסבורג. נשוי לאייגא, בתו של הגאב"ד האליין, הרב אפרים פישל הרשקוביץ.
ליבא פראדל - אשת הרב יצחק אריה לייבוש הלפרין, רבה של רמות ג' בירושלים.
בת שבע - אשת הרב חיים צבי שפירא, ראב"ד בד"ץ מחזיקי הדת, ראש ישיבת בעלז בבני ברק ורב בית מדרש קהל חסידים ברמת אהרן.
לאה - אשת הרב ברוך פנחס לייפר, אדמו"ר מחוסט.
חיה שרה - אשת הרב צבי אלימלך הלברשטאם, האדמו"ר מצאנז.
יהודית אלטע - אשת הרב יוסף אשר אנשיל למברגר, רב גאב"ד מאקאווא באלעד ורב שכונת 'אבני נזר' באלעד.
אסתר טויבא - אשת הרב יוסף דוב סיגל, רב ואב"ד סקווירה.
ספריו

שפתי שלמה - דרשות מאת אביו רבי שלמה זלמן על התורה ופרקי אבות. נלקט ונערך על ידו
שפתי שמואל (שלושה כרכים) - דרשות שלו על התורה. יצא על ידי בנו שלמה זלמן. ה'תשע"ד (2014). בספר מופיעות גם דרשות ששמע מפי רבי אהרן רוקח מבעלזא. בראש הספר הסכמות מהרבנים: צבי אלימלך הלברשטאם, ישכר דב רוקח, יצחק טוביה וייס, שמואל הלוי וואזנר, ואלחנן היילפרין. בספר הובאו גם תולדות חייו ודרכים לזכירת נושאים בשולחן ערוך ובמשנה תורה לרמב"ם.
ספרים שנכתבו עליו:
ספר שמחת שמואל – נכתב בשנת התשס"ב 2002 על ידי אגודת אברכים חסידי חוסט. הספר נכתב מתוך הדרשות שכתב הרב אונסדורפר בכתב ידו. הספר מדבר על ענייני נישואין, חודש אלול ותשובה, ושבת קודש.
קונטרס מורנו ורבנו שמואל אלכסנדר אונסדורפר – קונטרס שנכתב על ידי הישיבה של הרב "מתיבתא ראשית חכמה" בשנת התשס"ג 2003.
מרטיניק

| --- | --- |
דגל מרטיניק

חופים בצידו המערבי של האי
 מדינה:  צרפת צרפת
 מושל:  סרג'ה לטצ'ימי
 רשות מחוקקת:  המועצה האזורית של מרטיניק 
 נפות במחוז שמעבר לים:  4 רבעים, 45 קנטונים, 34 קהילות
 בירת המחוז שמעבר לים:  פור-דה-פראנס
 תאריך ייסוד:  21 במרץ 1946 
 שטח:  1,128 קמ"ר
  ‑ הנקודה הגבוהה:  פלה 
 אוכלוסייה:  ‏
  ‑ במחוז שמעבר לים:  361,019 (1 בינואר 2022)
  ‑ צפיפות:  364 נפש לקמ"ר (2013)
 קואורדינטות:  14°39′00″N 61°00′54″W﻿ / ﻿14.65°N 61.015°W﻿ / 14.65; -61.015 
 אזור זמן:  UTC -4
 http://www.martinique.pref.gouv.fr/
  מפת מיקום  מפה מפורטת     לחצו כדי להקטין חזרה    לחצו להגדלה      (למפת מרטיניק מוגדלת) פור-דה-פראנס לה לאמנטין לה רובר ריבייר-פילוט סנט-מארי הים הקריבימרטיניק(למפת מרטיניק רגילה) פור-דה-פראנס לה לאמנטין לה רובר ריבייר-פילוט סנט-מארי הים הקריבימרטיניק tabBackground:;tabBorder:#aaa;defaultTab:0;
 
מרטיניק (בצרפתית: Martinique) הוא אי בשליטת צרפת בים הקריבי, המוגדר כ"מחוז שמעבר לים" של צרפת.
היסטוריה

האי נכבש לראשונה על ידי צרפת בשנת 1635. לאורך כל שנות השלטון הצרפתי במקום שימש האי כמקור לאספקת סוכר, קפה, רום וקקאו. שבויים אפריקאים ממערב אפריקה הובאו למקום כעבדים והם האבות של מרבית האוכלוסייה באי כיום.
בשנת 1685 גורשו יהודי מרטיניק מן האי.
בשנת 1763 נולדה באי ז'וזפין דה בוהרנה שהייתה לימים אשתו של נפולאון בונפרטה.
מרטיניק נכבשה מספר פעמים על ידי הבריטים, כולל פעם אחת במהלך מלחמת שבע השנים ופעמים במהלך מלחמות נפוליאון. בריטניה שלטה באי כמעט ברציפות בשנים 1794–1815, והוא הוחזר לצרפת בסיום מלחמות נפוליאון. מאז נשאר מרטיניק ברשות צרפתית.
ב-8 במאי 1902, התפרץ הר הגעש פלֶה והחריב כליל את העיר סן-פייר. כתוצאה מכך נהרגה כל אוכלוסיית העיר (כ-30,000 תושבים) למעט שלושה, אחד מהם היה באותו זמן אסיר בבית הכלא בעיר, ששרד בזכות כותלי בית הכלא העבים.
לאחר כיבוש צרפת בידי גרמניה הנאצית במלחמת העולם השנייה, הוברחו למרטיניק עתודות הזהב של צרפת, וכן מספר אוניות צבאיות ואזרחיות, כולל נושאת המטוסים היחידה של צרפת. באי שלט המושל רובר שהיה נאמן לשלטון וישי. עוד לפני הצטרפותה למלחמת העולם השנייה, וביתר שאת לאחר מכן, הביעה ארצות הברית התעניינות באי ופעלה למנוע את הברחת הזהב או האוניות מהאי או כניסת כוחות גרמניים אליו. במאי 1942 הגיעה ארצות הברית להסכמה עם מושל מרטיניק על הימנעות משימוש באוניות הצרפתיות באי. אולם שנה לאחר מכן, לאור בריחת חלק מהאוניות מהאי, הודיעה ארצות הברית על ביטול ההסכמות, ובתחילת יולי הועבר השלטון במרטיניק לידי כוחות צרפת החופשית.
מרטיניק הוכרזה רשמית כ"חבל ארץ שמעבר לים" של צרפת ב-19 במרץ 1946.
החל משנת 1978 פועלת תנועת העצמאות המרטיניקנית,  המיוצגת במוסדות שלטון מקומיים אך זוכה בתמיכה מועטה מתושבי האי.
גאוגרפיה

האי ממוקם בים הקריבי, צפונית לטרינידד וטובגו. האי הוא חלק מהאנטילים הקטנים. אסונות הטבע השכיחים ביותר במרטיניק הם הוריקנים, הפוקדים את האזור מדי פעם, הצפות בחורף והתפרצויות הרי געש.
דמוגרפיה

חלוקה אתנית:
כ-90% אפריקאים ובני תערובת אפריקאים-לבנים-הודים.
כ-5% לבנים.
דרום-מזרח אסייתים וסינים - פחות מ-5%.
חלוקה דתית:
כ-95% נוצרים קתולים.
כ-5% הינדים ופגאנים.
כלכלה

הכלכלה במרטיניק מבוססת בעיקרה על גידול קנה סוכר, בננות, תיירות וכן ייצור נורות. החקלאות מהווה כ-6% מהתל"ג והתעשייה הזעירה, כ-11%. בשנים האחרונות ישנו גידול בענפי קני-הסוכר והבננות, כאשר מרבית הסוכר משמש ליצור רום והבננות נשלחות ברובן לצרפת.
חלוקה מנהלית

האי מחולק ל-4 נפות שמחולקות ל-45 מחוזות (סה"כ יחד).
| נפה | עיר מרכזית | שם בשפת המקור | אוכלוסייה  נכון לשנת 2013 | שטח |
| --- | --- | --- | --- | --- |
| פור דה פרנס | פור-דה-פראנס | Fort-de-France | 161,021 | 171 |
| לָה טריניטה | לה טריניטה | La Trinité | 81,475 | 338 |
| לֶה מרֵן | לה מרן | Le Marin | 119,653 | 409 |
| סן-פייר | סן-פייר | Saint-Pierre | 23,402 | 210 |